Θανάσης Τζενεράλης

Ο **Θάνος (Αθανάσιος) Τζενεράλης** (Αθήνα 1910 – 5 Μαρτίου 1988) ήταν Έλληνας ηθοποιός και βαθύφωνος της όπερας. Εμφανίστηκε στον Ελληνικό κινηματογράφο για πρώτη φορά το 1949 και η φιλμογραφία του περιλαμβάνει συνολικά 30 ταινίες πάντα σε υποστηρικτικούς ρόλους. Σημαντική ήταν επίσης και η παρουσία του στην Εθνική Λυρική Σκηνή (1940-1952), όπου συμμετείχε σε 57 παραγωγές, αλλά και στο Κρατικό Θέατρο Βορείου Ελλάδος (1961-1981).

## Βιογραφία και πρώιμη σταδιοδρομία
Γεννήθηκε το 1910 στην Αθήνα και αποφοίτησε από την Δραματική Σχολή του Ωδείου Αθηνών. Η πρώτη του εμφάνιση έγινε στο Εθνικό Θέατρο το 1939 με την κωμωδία *Τα δημιουργηθέντα συμφέροντα* του ισπανού συγγραφέα Χαθίντο Μπεναβέντε ι Μαρτίνεθ, δίπλα στις Ελένη Παπαδάκη και Βάσω Μανωλίδου.Ακολούθησε η συμμετοχή του στο έργο *Ένα ποτήρι νερό* το 1940 του Γάλλου συγγραφέα Εζέν Σκριμπ, σε σκηνοθεσία Τάκη Μουζενίδη,ενώ το 1941 θα λάβει μέρος στο έργο *Ερρίκος Ε΄* του Ουίλιαμ Σαίξπηρ, σε σκηνοθεσία Δημήτρη Ροντήρη, δίπλα στον Αλέξη Μινωτή.

### Εθνική Λυρική Σκηνή 1941-1952
Μετά την αποχώρηση του από το Εθνικό Θεάτρο ο Τζενεράλης συνεργάστηκε με την Εθνική Λυρική Σκηνή για δώδεκα χρόνια αυτή την φορά ως μονωδός. Συμμετείχε σε 57 παραγωγές 25 λυρικών έργων, μεταξύ των οποίων: *Μαντάμα Μπαττερφλάι* του Τζάκομο Πουτσίνι, *Η εύθυμη χήρα* του Φραντς Λέχαρ,*[[Τόσκα (όπερα)|Τόσκα]]* του Τζάκομο Πουτσίνι, *Μινιόν* του Αμπρουάζ Τομά, *Τραβιάτα* του Τζουζέπε Βέρντι και *Ανατολή* του Μανώλη Καλομοίρη.

### Κινηματογράφος 1949-1975
Έκανε το ντεμπούτο του στον κινηματογράφο το 1949 στην δραματική πολεμική ταινία *[[Τελευταία αποστολή (ταινία, 1949)|Τελευταία αποστολή]]* του Νίκου Τσιφόρου, δίπλα στους Βασίλη Διαμαντόπουλο και Σμαρούλα Γιούλη. Ακολούθησε η συμμετοχή του στην δραματική ταινία *[[Ο μεθύστακας]]* του Γιώργου Τζαβέλλα δίπλα στον Ορέστη Μακρή. Η συνεργασία του με τον Γιώργο Τζαβέλλα θα συνεχιστεί και σε άλλες δημοφιλείς ταινίες όπως *[[Η κάλπικη λίρα]]*  το 1954, πλάι στον Βασίλη Λογοθετίδη και *[[Μια ζωή την έχουμε]]*  το 1958, πλάι στον Δημήτρη Χορν.

Ο Τζενεράλης θα συνεργαστεί με τον Αλέκο Σακελλάριο και θα εμφανιστεί στις ταινίες *[[Σάντα Τσικίτα]]*  το 1953, *[[Δεσποινίς ετών 39]]* το 1954, *[[Ένας ήρως με παντούφλες]]* το 1958, δίπλα και στις τρεις με τον Βασίλη Λογοθετίδη και στο *[[Ο Ηλίας του 16ου (ταινία, 1959)|Ο Ηλίας του 16ου]]*  το 1959, δίπλα στον Κώστα Χατζηχρήστο. Θα συνεργαστεί επίσης και με τον Ορέστη Λάσκο στις ταινίες *[[Η Άγνωστος (ταινία, 1956)|Η άγνωστος]]*  το 1956, δίπλα στην Κυβέλη και *[[Φτωχαδάκια και λεφτάδες]]*  το 1961, δίπλα στους Νίκο Σταυρίδη και Μίμη Φωτόπουλο. Σημαντική θεωρείται επίσης και η συνεργασία του και με τον Ντίνο Δημόπουλο παίρνοντας μέρος στις ταινίες *[[Οι ουρανοί είναι δικοί μας]]*  το 1953, δίπλα στην Αντιγόνη Βαλάκου και τον Αλέκο Αλεξανδράκη και *[[Μανταλένα (ταινία)|Μανταλένα]]*  το 1960, δίπλα στην Αλίκη Βουγιουκλάκη. Η τελευταία του εμφάνιση του στον κινηματογράφο θα γίνει το 1975 στην ταινία *[[Το χρονικό μιας Κυριακής]]* του Τάκη Κανελλόπουλου.

## Θάνατος
Απεβίωσε στις 5 Μαρτίου 1988, σε ηλικία 78 ετών.

## Φιλμογραφία

## Θεατρικές παραστάσεις
Κατάλογος βασικών πληροφοριών θεατρικών παραστάσεων, στις οποίες συμμετείχε ο Τζενεράλης, ως ηθοποιός. 

Περισσότερες πληροφορίες για κάθε παράσταση εμφανίζονται ενεργοποιώντας τον σύνδεσμο που υπάρχει στο όνομα της κάθε παράστασης

## Παραπομπές


## Εξωτερικοί σύνδεσμοι
* 
* 

Κατηγορία:Έλληνες ηθοποιοί κινηματογράφου
Κατηγορία:Έλληνες ηθοποιοί θεάτρου
Κατηγορία:Απόφοιτοι του Ωδείου Αθηνών
Κατηγορία:Ενταφιασμοί στο Πρώτο Νεκροταφείο Αθηνών